الحمد لله والصلاة والسلام على رسول الله وبعد. كلنا حافزين حديس الراجل اللي كان بيسيء في صلاته اللي هو كان بيصلي بسرعة بيروح للنبي عليه الصلاة والسلام يقول له ارجع صل فانك لم تصلي. والموضوع ده حصل تلات مرات لغاية ما النبي عليه الصلاة والسلام علمه ان مشكلتك انك بتصلي
بسرعة وينبغي انك تطمئن علشان الصلاة تبقى صح الحديس ده مشهور ان اسمه المسيء في صلاته لكن الحقيقة هو الراجل ده كان مسيء في صلاته بس لكنه احسن الينا في حاجات كتير قوي. الراجل ده علمنا منهجية متكاملة. ازاي تتعامل مع الاخطاء؟ ازاي تصحح اخطاء نفسك
اول حاجة الراجل ده بيعلمنا الصدق صدق عجيب خد بالك انا عايزك تتخيل ان الراجل بيرجع للنبي عليه الصلاة والسلام تلات مرات وده مش قاعد لوحده. ده في مسجد النبي عليه الصلاة والسلام يعني قدام الصحابة. يعني قدامهم رايح جاي بيغلط وما ما انت ما خدش باله بقى مين باصص لي؟ مين مش باصص لي
ما استحياش ان الناس شايفاني ما منعهوش الايه الكبر ان هو يروح تاني وتالت ورابع ليه؟ عنده صدق صدق في اصلاح الخطأ. كتير مننا ان هو يصلح خطأه ان هو خايف على منزره. يقول لك الناس شايفاني بلاش اسأل بلاش اعرف عشان ما حدش يعرف ان انا جاهل. الراجل ده ما هموش القصة دي لانه صادق. نمرة
اتنين الراجل ده عنده ادب ادب في طلب العلم. لاحز برضه ان هو بيروح وبيجي تلات مرات انت عارف يعني ايه يعني بيصلي ركعتين ويرجع بيصلي ركعتين ويرجع ويصلي ركعتين ويرجع. الموضوع ده خد له تقريبا حوالي ربع ساعة. ربع ساعة من وقته وهو مش عارف ايه المشكلة. ربع ساعة هدوءه ما اتغيرش. كلامه ما
ما تغيرش نبرته ما عليتش ما قالش مسلا انت هتعلمني امتى طب انت طب انا بصلي كده طول عمري طب يعني ما ينفعش كده لأ الراجل هادئ مؤدب عارف انه هيوصل للي هو عايزه لكن بسلوك الادب وقبول النصيحة
نمرة تلاتة ان هو لم يخدع نفسه. كان ممكن لما النبي عليه الصلاة والسلام يقول له رح صل يروح يصلي ورا عمود. ما حدش ياخد باله منه. يروح يروح مطول في الصلاة شوية ويزينها عشان
ان يعدي وخلاص لأ هو كان كل مرة يروح يصلي نفس الصلاة. ليه؟ هو عايز يعرف المشكلة فين لازم اعرف المشكلة فين؟ فبيروح يصلي نفس الصلاة تاني عشان يعرف المشكلة فين. ما بيضحكش على نفسه. اخر حاجة الراجل دوت بيعلمنا
انك انت ينبغي ان تكون عندك تواضع عندما تطلب العلم. اخر مرة رجع للنبي عليه الصلاة والسلام قال والذي بعثك بالحق لا احسن غيرها فعلمني علمني تواضع انكسار بين يدي الناصح بين يدي المعلم. الراجل ده وصل بالطريقة ديت. وصل بالطريقة ديت
العلماء يقولوا لا ينتفع بالعلم اتنين. مستحي ومستكبر. الراجل ده ما استحياش ان هو يسأل. ما استكبرش ان هو يتعلم. اه هو كان مسيء في صلاته لكن احسن الينا في كل شيء. فجزاه الله عنا خيرا والسلام عليكم ورحمة الله